След като изчисли резултатите от изборите, Иванчо реши, че има нужда от почивка. Той отиде при неговия добър приятел Гошко и двамата започнаха да играят следната игра – пред тях стоят N купчини, всяка от които съдържа нечетен брой топки. Играчите се редуват, като на всеки ход играчът, който е на ход избира купчина и я разделя на 3 нови купчини, така че получените купчини също да съдържат нечетен брой топки. Играчът който не може да направи ход губи.

Иванчо, разбира се, започва първи. Вашата задача е да определите кой ще спечели при оптимална игра на двамата играчи.

**Вход**

От първия ред на файла game.in се въвежда нечетен брой купчини **N**. Следват N реда, всеки от които съдържа по едно нечетно число ai – броят на топките в i-тата купчина.

**Изход**

В изходния файл game.out отпечатайте “Ivancho” (без кавичките) ако Иванчо печели и “Goshko” в противен случай.

**Ограничения**

1 ≤ *N* ≤ 1000

1 ≤ ai ≤ 100000

**Ограничение за време: 1.0 сек**

**Ограничение за памет: 256 MB**

**Примерни тестове**

|  |  |
| --- | --- |
| **Вход (game.in)** | **Изход (game.out)** |
| 1  3 | Ivancho |
| 5  555  121  5  13  1 | Ivancho |